Π.Α.Σ. Ανταγόρας Κω

Ο Παγκωακός Αθλητικός Σύλλογος Ανταγόρας Κω είναι αθλητικό σωματείο με έδρα την πόλη της Κω της ομώνυμης νήσου. Επίσημο έτος ίδρυσης του σωματείου είναι το 1952, έχει χρώματα το πράσινο και το λευκό και έμβλημα τον Ανταγόρα, το όνομα του οποίου φέρει και η ονομασία του σωματείου. Διατηρεί τμήμα ποδοσφαίρου, άρσης βαρών και πετοσφαίρισης, ενώ στο παρελθόν διέθετε και τμήματα καλαθοσφαίρισης ανδρών και γυναικών. Το ποδοσφαιρικό τμήμα είναι από τα ιστορικότερα του συλλόγου και στο παρελθόν συμμετείχε στα εθνικά πρωταθλήματα.

 Ιδρύθηκε το 1924 με την ονομασία «Μερόπις» από τον τοπικό ιερέα και τον Μάριο Λάγκο, τότε διοικητής τον ιταλικών και κατοχικών στρατευμάτων των Δωδεκανήσων. Το 1952 μετονομάστηκε και αναγνωρίστηκε επίσημα από την Ε.Π.Ο. με Αριθμό Μητρώου 383 και εντάχθηκε στη δύναμη της Ε.Π.Σ. Δωδεκανήσου, όπου και έκτοτε αγωνίζεται επίσημα. Το 1969 έγινε συγχώνευση με τον Ολυμπιακό Κω σε «Π.Α.Σ. Ανταγόρας Κω».Το 1969 αναδείχθηκε πρωταθλητής Δωδεκανήσου και προκρίθηκε στο ερασιτεχνικό πρωτάθλημα ανόδου, χάνοντας την πολυπόθητη άνοδο στην Β΄ Εθνική κατηγορία. Το 1977 κατέκτησε για πρώτη φορά το Κύπελλο Ε.Π.Σ. Δωδεκανήσου, επικρατώντας με 6-4 στα πέναλτι (1-1 κανονική διάρκεια και παράταση) στην τελικό της Αναγέννησης Έμπωνα Ρόδου. Επίσης αναδείχθηκε εκ νέου πρωταθλητής Δωδεκανήσου και προβιβάστηκε στη νεοσύστατη Εθνική ερασιτεχνική κατηγορία που αποτελούσε την τρίτη τη τάξει κατηγορία και όπου αγωνίστηκε τις χρονιές 1977-78, 1978-79 και 1979-80. Έπειτα τον υποβιβασμό στο τοπικό πρωτάθλημα Δωδεκανήσου, αμέσως το 1981 αναδείχθηκε πρωταθλητής και προβιβάστηκε ξανά στην Εθνική ερασιτεχνική κατηγορία, όπου αγωνίστηκε τη σεζόν 1981-82 και τη σεζόν 1982-83, ως τέταρτη πλέον κατηγορία. Έκτοτε περιορίστηκε στα τοπικά πρωταθλήματα της Ε.Π.Σ. Δωδεκανήσου. Το 1986 απορρόφησε τον Ηρακλή Κω δημιουργώντας τον νέο «Π.Α.Σ. Ανταγόρας Κω». Το 2010 αναδείχθηκε πρωταθλητής Δωδεκανήσου και κέρδισε την άνοδο στην Δ΄ Εθνική κατηγορία, ωστόσο όμως στη συνέχεια διαλύθηκε λόγω οικονομικών προβλημάτων. Τον Σεπτέμβριο του 2013 το σωματείο επανιδρύθηκε. Εθνική ερασιτεχνική κατηγορία (Γ΄ Εθνική): 1977-78, 1978-79, 1979-80, 1981-82. Δ΄ Εθνική κατηγορία: 1982-83, 2010-11. Πρωτάθλημα Ε.Π.Σ. Δωδεκανήσου: 1969, 1973, 1977, 1981, 2010. Κύπελλο Ε.Π.Σ. Δωδεκανήσου: 1977, 2005, 2008. Από τον Ανταγόρα αναδείχθηκαν πλήθος ποδοσφαιριστών που αγωνίστηκαν σε συλλόγους εθνικών πρωταθλημάτων, μεταξύ των οποίων οι: Ανδρουλλής Κώστας (Α.Σ. Ρόδος / Α΄ Εθνική) Πήττας Αντώνης (Α.Σ. Ρόδος / Β΄ Εθνική, ΑΕΚ / Α΄ Εθνική) Κατσαρός Βασίλειος (Προοδευτική / Β΄ Εθνική) Παναγιώτου Μιχαήλ (Φωστήρας / Β΄ Εθνική) Κουρούνης Ιωάννης (Α.Σ. Ρόδος,Ηρόδοτος / Β΄ Εθνική) Καμπούρογλου Αλέξης (Α.Σ. Ρόδος / Β΄ Εθνική) Δρόσος Οδυσσέας (Διαγόρας Ρόδου) Αλεξούδης Αλέκος (Παναθηναϊκός) Συλαϊδόπουλος Σωτήριος (Πανιώνιος) Χατζηφούντας Χρήστος (Διαγόρας Ρόδου) Χατζηφούντας Μανώλης (Ιωνικός Νίκαιας) Πλατέλλας Βαγγέλης (Γ.Σ. Καλλιθέα, Α.Ο. Ξάνθη, ΑΕΚ, Ατρόμητος, Άρης Θεσ/νίκης, ΟΦΗ) Ο Π.Α.Σ. Ανταγόρας Κω διέθετε τμήμα άρσης βαρών από το παρελθόν και επανιδρύθηκε το 2017, με συντελεστές τους Σπύρου Χρήστο και Νικολακάκη Θεμιστοκλή και αρωγό τον πρόεδρο του συλλόγου, Πλούμπη Μάριο.Το 2019 ο Π.Α.Σ. Ανταγόρας Κω συμμετείχε στο Πανελλήνιο πρωτάθλημα ανδρών–γυναικών, νέων ανδρών-νέων γυναικών (Κ23), εφήβων–νεανίδων, παίδων–Κορασίδων που διεξήχθη στα Γιάννενα. Η παιδική ομάδα κατέκτησε την 5η θέση που αποτελεί τη μεγαλύτερη αθλητική διάκριση της Κω, η ανδρική ομάδα την 7η θέση και η γυναικεία ομάδα με δύναμη 2 αθλητριών κατέκτησε την 2η και 3η θέση αντίστοιχα. Ο Π.Α.Σ. Ανταγόρας Κω στο παρελθόν διέθετε και τμήμα καλαθοσφαίρισης ανδρών και γυναικών τα οποία ανέστειλαν τη λειτουργία τους. Έπειτα την επανίδρυση του συλλόγου το 2013, ο Π.Α.Σ. Ανταγόρας Κω ανέπτυξε εκ νέου το τμήμα καλαθοσφαίρισης γυναικών, λαμβάνοντας μέρος στα πρωταθλήματα της Τοπικής Επιτροπής Ε.Ο.Κ. Δωδεκανήσου, μέχρι και το 2018 όποτε ανέστειλε τη λειτουργία του. Ιστορία Π.Α.Σ. Ανταγόρας Κω, επίσημη ιστοσελίδα ποδοσφαιρικού τμήματος του συλλόγου Επίσημη ιστοσελίδα ποδοσφαιρικού τμήματος Π.Α.Σ. Ανταγόρας Κω